Ана Ахматова
Тъмната тераса…

Превод от руски: Иван Николов, 1974

chitanka.info

Тъмната тераса

и в дървото — птица…

А на мойта маса —

мъжка ръкавица.

Лампите са жълти.

Нощем шум витае.

И не си дошъл ти,

а защо — не зная.

Утре чакам ясно

слънце златокъдро.

Всичко е прекрасно

и сърцето — мъдро.

Глъхне в самотата

от боязън смътна…

Четох, че душата

уж била безсмъртна.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.